“Jaime Carrion” นำทีม GTG เก็บผลผลิต ส่งมอบสารสกัดกัญชง “Raksa CBD Full Spectrum”
“Jaime Carrion” นำทีม GTG ร่วมกับทีมวิจัย ม.ราชภัฎเชียงราย โดยเก็บเกี่ยวผลผลิต ส่งมอบสารสกัดกัญชง “Raksa CBD Full Spectrum” ช่วงต้นเดือนมี.ค.นี้
“Jaime Carrion” นำทีม GTG ร่วมกับทีมวิจัย ม.ราชภัฎเชียงราย โดยเก็บเกี่ยวผลผลิต ส่งมอบสารสกัดกัญชง “Raksa CBD Full Spectrum” ช่วงต้นเดือนมี.ค.นี้
8 มี.ค. 2565

นายกฤษณ์ ธีรเกาศัลย์ ประธานเจ้าหน้าที่บริหาร บริษัท โกลเด้น ไทรแองเกิ้ล กรุ๊ป จำกัด หรือ GTG เปิดเผยว่า ได้มีการส่งมอบสารสกัดกัญชง “Raksa CBD Full Spectrum” ถึงมือลูกค้าเป็นครั้งแรกในไทย เมื่อช่วงต้นมีนาคมและเตรียมส่งมอบสินค้าอย่างต่อเนื่องให้แก่ลูกค้าที่สั่งจองออเดอร์เข้ามาล่วงหน้าตั้งแต่ช่วงปีที่ผ่านมา
โดยกัญชงสายพันธุ์ “Raksa” เกิดขึ้นจากการพัฒนา คิดค้นระหว่าง Mr. Jaime Carrion Garcia ผู้ถือเป็นเจ้าพ่อในวงการกัญชง-กัญชา และดำรงตำแหน่ง Senior Cultivation Director ของบริษัทฯ ร่วมกับทีมวิจัยจากมหาวิทยาลัยราชภัฏเชียงราย จนได้สายพันธุ์ “Raksa” กัญชงสายพันธุ์ไทยอัดแน่นด้วยสาร CBD สูงสุดที่ 18 % โดย Mr. Jaime และทีมงานใส่ใจทุกขั้นตอนการผลิต เริ่มตั้งแต่การวางผังโรงเรือน ควบคุมสภาพแวดล้อม ระบบน้ำ อากาศที่เหมาะสม เครื่องมือ วัสดุอุปกรณ์เล็กๆไปถึงเครื่องจักร
นอกจากนี้ ยังมีองค์ประกอบสำคัญที่ทำให้ GTG สร้างผลิตภัณฑ์คุณภาพระดับโลกได้คือตัวบุคลากรผู้ควบคุมดูแลทุกขั้นตอนด้วยความใส่ใจ และแน่นอนว่าผลผลิตที่ออกมาคือ” Raksa CBD Full Spectrum” ที่มีสารแคนนาบินอยด์จำนวนมากที่ร่วมกันทำงานเพื่อเพิ่มสารสกัดมากที่สุดใน CBD ทั้งหมดและอีกหนึ่งจุดน่าสนใจของ Raksa คือ การสกัดสาร CBD ที่คงสารธรรมชาติทั้งหมดของพืชสกุลกัญชาไว้ ทำให้มีทั้งแคนนาบินอยด์ตัวอื่นๆ พร้อมกัน ทั้งยังมีเทอร์ปีนและฟลาโวนอยด์ Raksa จึงมีกลิ่นหอมและสีทองตามธรรมชาติ
ทั้งนี้ในปัจจุบัน GTG และกัญชงสายพันธุ์ Raksa กำลังเป็นที่รู้จักมากขึ้นในโซนสหรัฐอเมริกาและทวีปยุโรป จากการที่ทาง GTG ได้เป็นตัวแทนเพียงหนึ่งเดียวของประเทศไทยในการจัดแสดงบูทสินค้าและผลิตภัณฑ์กัญชงในงาน MJBizcon เมื่อช่วงปลายปี 2564  ณ ประเทศสหรัฐอเมริกา ในขณะนั้น GTG ได้ศึกษาการพัฒนาผลิตภัณฑ์จากหลากหลายบริษัทชั้นนำ ที่ไปร่วมออกบูท จนเป็นที่มาของการริเริ่มผลิตสินค้าแบรนด์ ซึ่งพร้อมวางจำหน่ายให้แก่ผู้บริโภคทั่วไปในประเทศและเตรียมจัดจำหน่ายไปยังต่างประเทศ
สำหรับ ใครที่อยากทดลองสัมผัสผลิตภัณฑ์จากทาง GTG รวมไปถึงผู้ที่สนใจในการลงทุนดำเนินธุรกิจสามารถพบกันในงาน Thailand Franchise and Business Opportunities (TFBO 2022) วันที่ 10 มีนาคม – 13 มีนาคม 2565 ที่ BITEC (EH103) บูธเลขที่ H20 และ Thailand International Health Expo 2022 ในวันที่ 17-20 มีนาคม 2565 พารากอนฮอลล์ ชั้น5 ที่ GTG เข้าร่วมเพื่อจำหน่ายผลิตภัณฑ์ต่างๆ อาทิเช่น เทอร์ปีน บาธบอมบ์ ,CBD Full Spectrum Oil (ขนาดทดลองใช้) และสินค้าจาก GTG Café